พุงนำนมอีกแล้วจ้า เคยผ่านร้านนี้หลายครั้ง แต่รถจอดเยอะมาก เลยคิดว่าต้องอร่อยแน่ๆเลย พอมีโอกาสเลยต้องแวะชิม ซึ่งก็ไม่ผิดหวังจริงๆกับ สวนผัก โอ้กะจู๋

สถานที่ตั้งร้าน
เส้นหนองจ๊อม สันทราย เชียงใหม่ โทรถามทางได้ที่ 081-980-2416 เลยจ้า

บรรยากาศ
มีที่นั่งเยอะพอสมควร ทั้งส่วนห้องปรับอากาศเย็นๆ หรือจะรับลมชื่นชมกับบรรยากาศด้านนอกก็ได้ ซึ่งด้านนอกจะมีฟาร์มผักด้วยจ้า

เวลาเปิดปิด
ทุกวัน 9.00-21.00 น.

เมนูลองชิม
-Barbeque Pork Spare Ribs
สเต็กซี่โครงสะพานโค้ง จานนี้ไซส์เล็กนะจ้ะ เป็นซี่โครงหมูหมักหอมกลิ่นพริกไทยเบาๆราดด้วยซอสบาร์บีคิว ตัวเนื้อหมูนุ่มกำลังดี ยังมีความหนึบของตัวหมูกับกระดูกให้เฉือนอยู่บ้าง ตัวซอสมีความเปรี้ยวและหวาน อยากให้เพิ่มกลิ่นปาปริก้ามากกว่านี้ ผักสลัดกรอบหวานมากสมกับออแกนิคจริงๆ ตัวมันบดก็อร่อยไม่มีกลิ่นเนยแรงเกินไปหรือบดมาหยาบเป็นก้อน

-Organic salad and Baked chicken breast with Thyme leaves
ชอบเมนูนี้มาก ดูสุขภาพสุดๆ สลัดไก่อบใบไทม์ ผักสดกรอบหวานมาก อกไก่มาชิ้นใหญ่ มีกลิ่นหอมใบไทม์เด่นเตะจมูก ตัวไก่อบมากำลังดีเนื้อชุ่ม ไม่แห้งเกินไปแต่ว่าไม่สุกง่า แอบมีเนื้อแดงๆอยู่เลย ติดแค่อบไก่ นอกนั้นเริศ

-Lady Rib Half Rack
เลดี้ริบส์โอ้กะจู๋ ตัวซี่โครงหมูตุ๋นมานุ่มมากทางร้านเคลมมาว่าตุ๋นมายี่สิบชั่วโมงเชียวน้า ทำให้หั่นและทานง่าย ตัวซอสเปรี้ยวอมหวาน ผักสดกรอบ เบนซ์เลือกเครื่องเคียงเป็นผลไม้ ดูสุขภาพแต่ไม่ใช่นะจ้ะ ซี่โครงติดส่วนมันมาด้วย ทำให้เฉือนส่วนมันทิ้งไปทานแต่ส่วนเนื้อ เมนูนี้มีผักย่างและมันแท่งทอด ซึ่งส่วนตัวเบนซ์คิดว่ามันแท่งทอดมาแห้งไม่อมน้ำมันเลย ส่วนผักย่างชอบนะ ย่างมากำลังดีไม่สูญเสียความหวานของผักเลย

ข้อเสนอแนะ
-อกไก่อบมาไม่สุกค่า ได้แจ้งทางร้านแล้ว ซึ่งทางร้านก็รับฟังคำเสนอแนะและแสดงความรับผิดชอบเป็นอย่างดีจ้า